Հինգերորդ ալիքը (ֆիլմ)

Հինգերորդ ալիքը (), ամերիկյան գիտաֆանտաստիկ ֆիլմ, որը նկարահանել է Ջեյ Բլեյքսոնը և գրվել Սուսաննա Գրանտի կողմից։ Այն Ռիք Յանսիի համանուն գրքի էկրանավորումն է։ Գլխավոր դերերում՝ Քլոյե Գրեյս Մորեց, Նիք Ռոբինսոն, Ռոն Լիվինգստոն, Մեգի Սիֆ, Մարիա Բելո, Ալեքս Ռոյ, Մայկա Մոնրո, Լև Շրայբեր։

Ֆիլմի զարգացումը սկսվեց այն ժամանակ, երբ Columbia Pictures-ը GK Films-ի և Material Pictures-ի հետ գնեց եռարգության հեղինակային իրավունքները։ Նկարահանումները սկսվեցին 2014 թվականի հոկտեմբերին՝ Ատլանտայում, Ջորջիայում և շարունակվեցին մինչև 2015 թվականի հունվար։

Սյուժե 
Առաջին ալիքը իր հետևից թողեց մեգ։ Երկրորդից կարողացան փրկվել միայն ամենահաջողակները։ Սակայն հազիվ թե կարելի է հաջողակ համարել նրանց, ովքեր փրկվեցին երրորդից։ Չորրորդ ալիքը ջնջեց բոլոր մարդկային կանոնները՝ դրանց փոխարեն ընդունելով միայն մեկը՝ ուզում ես ապրել, մի հավատա ոչ ոքի։ Եվ ահա, գալիս է հինգերորդ ալիքը։

16-ամյա Քեսսի Սալլիվանը փորձում է փրկվել աշխարհում, որն ավերվել է այլմոլորակայինների ներխուժման ալիքներից, որոնք ոչնչացրել են համարյա ողջ բնակչությանը և մարդկությանն ուղարկել Քարի դար։

Դերակատարներ 
 Քլոյե Գրեյս Մորեց՝ Քեսի Սալլիվան
 Նիք Ռոբինսոն՝ Բեն Փերիշ
 Ալեքս Ռոյ՝ Էվան Ուոքեր
 Մայկա Մոնրո՝ Ռինգեր
 Լև Շրայբեր՝ գնդապետ Վոշ
 Զաքարի Արթուր՝ Սեմի Սալլիվան
 Տոնի Ռևոլորի՝ Դամբո
 Ռոն Լիվինգստոն՝ Օլիվեր Սալլիվան
 Մեգի Սիֆֆ՝ Լիզա Սալլիվան
 Տալիթա Բեյթման՝ Բաժակ

Արտադրություն 
2012 թվականի մարտ ամսին Columbia Pictures-ը վերցրեց եռագրության հեղինակային իրավունքները, որպես արտադրող, Գրեմ Քինգի և Թոբի Մագույրի հետ միասին։ 2014 թվականի մարտի 15-ին պաշտոնապես հայտարարվեց, որ Քլոյե Գրեյս Մորեցը կխաղա Քեսսի Սալլիվանի դերը, ֆիլմը կնկարահանի Ջեյ Բլեյքսոնը, իսկ սցենարը կգրի Սյուզաննա Հրանտը։ Նիք Ռոբինսոնը և Ալեքս Ռոյը միացան ֆիլմին որպես Բեն Փերիշ և Էվան Ուոքեր։  Լև Շրայբերը կխաղա ֆիլմի չարագործի դերը։ Օգոստոսի 11-ին Մայկա Մոնրոն հաստատվեց Ռինգերի դերում։ Հաջորդ ամիսներին ֆիլմին միացան նաև Զաքարի Արթուրը, Թոնի Ռևոլորին, Ռոն Լիվինգստոնը, Մեգի Սիֆֆը և Տալիթա Բեյթմանը։

Նկարահանումներ 
Հիմնական նկարահանումները սկսեցին 2014 թվականի հոկտեմբերի 18-ին Ատլանտա, Ջորջիայում։ Երեք ամիս անց, հունվարի 11-ին, Մակոն քաղաքի կենտրոնում ավտոբուսի կազմակերպված պայթյունը կանգնեցրեց ֆիլմի նկարահանումները Ջորջիայում, քանի որ այն չգնաց իրենց պլանավորածով։ Հրդեհը տարածվեց մինչև քաղաքի հյուսիս՝ Քոթթոն-Սթրիթ և աղյուսե տների վրա։ Արտադրող ընկերությունը լիովին վերականգնեց տված վնասները։ 2015 թվականի հունվարի 17-ին նկարահանումները պաշտոնապես ավարտվեցին։

Երաժշտություն 
2015 թվականի ապրիլին հայտնի դարձավ, որ ֆիլմի երաժշտության կոմպոզիտորն է Հենրի Ջեքմանը։

Թողարկում 
Columbia Pictures-ը պրեմիերայի օրը պաշտոնապես նշանակել էր 2016 թվականի հունվարի 29-ին։ Ապրիլի 30-ին նրանք փոխեցին ֆիլմի պրեմիերայի ամսաթիվը՝ 2016 թվականի հունվարի 15-ին։

Ծանոթագրություններ

Արտաքին հղումներ 
 
 
 
 
 
 
 

2016 ֆիլմեր
2010-ականները կինոյում
Ամերիկյան ֆանտաստիկ ֆիլմեր
Ռազմական ֆիլմեր
Անգլերեն ֆիլմեր
Ամերիկյան գիտաֆանտաստիկ ֆիլմեր
Գրական ստեղծագործությունների էկրանավորումներ
Հետապոկալիպտիկ ֆիլմեր
Ամերիկյան թրիլեր ֆիլմեր
Columbia Pictures ֆիլմեր
Ամերիկյան դրամա ֆիլմեր
Ֆիլմեր, որոնց գործողությունները տեղի են ունենում Նյու Յորքում
Ամերիկյան վեպերի էկրանավորումներ
Ֆիլմեր, որոնց գործողությունները տեղի են ունենում Լոնդոնում
Ատլանտայում նկարահանված ֆիլմեր
Ամերիկյան ֆիլմեր
Ամերիկյան էքշն թրիլեր ֆիլմեր
Ամերիկյան գիտաֆանտաստիկ էքշն ֆիլմեր
Ամերիկյան էքշն արկածային ֆիլմեր
2010-ականների էքշն թրիլեր ֆիլմեր
2010-ականների գիտաֆանտաստիկ էքշն ֆիլմեր
Ֆիլմեր մահվան մասին
Ֆիլմ-հակաուտոպիա